b'\n_START_ARTICLE_\nGresie de Heilbronn\n_START_PARAGRAPH_\nGresia de Heilbronn este o gresie maro-g\xc4\x83lbuie exploatat\xc4\x83 l\xc3\xa2ng\xc4\x83 localitatea Heilbronn din landul Baden-W\xc3\xbcrttemberg. Aceast\xc4\x83 gresie, care s-a format \xc3\xaen perioada mijlocie a triasicului, a avut o \xc3\xaensemn\xc4\x83tate deosebit\xc4\x83 pentru cultura istoric\xc4\x83 a regiunii din jurul Heilbronnului.\n_START_SECTION_\nUtilizare\n_START_PARAGRAPH_\nDatorit\xc4\x83 liantului argilo-feritic, rezisten\xc8\x9ba la dezagregare ale acestei gresii este sc\xc4\x83zut\xc4\x83: aceasta se f\xc4\x83r\xc3\xa2mi\xc8\x9beaz\xc4\x83, se exfoliaz\xc4\x83 \xc8\x99i se coje\xc8\x99te u\xc8\x99or. _NEWLINE_Aceast\xc4\x83 gresie se folose\xc8\x99te la construc\xc8\x9bii de monumente, construc\xc8\x9bii civile, poduri, ca material pentru sculptorii \xc3\xaen piatr\xc4\x83, podele, trepte de sc\xc4\x83ri sau mausoleuri. Se prelucreaz\xc4\x83 u\xc8\x99or \xc3\xaen sculptur\xc4\x83, pentru care este preferat\xc4\x83 de c\xc4\x83tre sculptorii \xc3\xaen piatr\xc4\x83._NEWLINE_Gresia de Heilbronn a fost folosit\xc4\x83 \xc8\x99i la construc\xc8\x9biile din ora\xc8\x99, la Prim\xc4\x83ria ora\xc8\x99ului, Biserica Sf\xc3\xa2ntul Kilian (Kilianskirche) \xc8\x99i la gara principal\xc4\x83 (Hauptbahnhof), \xc3\xaen Bad Wimpfen la Roten Turm (Turnul ro\xc8\x99u). De asemenea s-a folosit la sculpturile Castelului din Heidelberg  ornamentele Domului din K\xc3\xb6ln.'